钦定古今图书集成/明伦汇编/宫闱典/第109卷 > 何澄
## 钦定古今图书集成/明伦汇编/宫闱典/第109卷 > 何澄

按《晋书何准传》：“准子澄，字季元，起家秘书郎，转丞，清
正有器望，累迁秘书监、太常、中护军。孝武帝深爱之，
以为冠军将军、吴国内史。大元末，琅琊王出居外第，
妙选师傅，征拜尚书，领琅琊王师。安帝即位，迁尚书
左仆射，典选王师如故。时澄脚疾，固让，特听不朝，坐
家视事。又领本州大中正。及桓元执政，以疾奏免，卒”
于家。安帝反正，追赠金紫光禄大夫。长子籍，早卒。次
子融，元熙中为大司农。